Стратегия за продължаване на дейностите и устойчивост след края на проекта

С цел осигуряване на дългосрочно въздействие и устойчиво развитие на постигнатите резултати, Детска градина №108 „Детско царство“ разработи стратегия за продължаване и надграждане на дейностите след приключване на проекта по програма „Еразъм+“.

 Основни направления на устойчивост:
1. Въвеждане на STEAM подхода в институционалната практика:
Придобитите знания и умения от обучителните мобилности ще бъдат прилагани в ежедневната работа с деца чрез интегрирани педагогически ситуации.
Създадени са и ще се разширяват авторски модули по STEAM, базирани на учене чрез игра, преживяване и експериментиране.

2. Провеждане на вътрешни обучения и споделяне на добри практики:
Участниците в мобилностите ще продължат да провеждат вътрешни квалификации и работни ателиета с колегите си.
Натрупаният опит ще бъде споделян на местно и национално ниво чрез участия във форуми, мрежи и професионални събития.

3. Поддържане на партньорства и търсене на нови възможности:
Ще се поддържат установените връзки с организации от Малта, Испания и Чехия.
Ще се търсят нови партньорства чрез платформите на Еразъм+ и участие в бъдещи проекти, включително кандидатстване за акредитация.

4. Прилагане на устойчиви практики в образователната среда:
[bookmark: _GoBack]Акцент върху екологично образование, учене на открито и зелени инициативи, вдъхновени от опита в Тенерифе, Прага и  Малта.
Организиране на „STEAM седмици“, дни на преживяване и тематични изложби с участието на родители.

5. Разширяване на обхвата и включване на цялата образователна общност:
Всички възрастови групи в детската градина ще бъдат обхванати от новите методи.
Родителите ще бъдат активни участници чрез съвместни работилници, отворени дни и презентации на децата.
6. Документиране и споделяне на резултатите:
Всички добри практики, модули и продукти ще бъдат съхранявани и разпространявани чрез дигитални портфолиа, видеа и публикации.
Резултатите ще бъдат качени в платформата за резултати и ще бъдат достъпни за други образователни институции.

